text: Na meupadup plôh droë jeuma'ah sigra geujak bak teumpat tuëng ië seumayang, nyang ladôm teuk ka geutamöng lam seumeujid langsông geuseumayang sunnah seugohlom seumayang luhô.
text: #000001
text: Bang pih ka geukumandang, mandum jeuma'ah seumayang luhô ka geudöng geupeumeuriti banja. Imum langsông geudöng di keuë. Lagèë béyasa, seugohlom seumayang imum h'ana tuwö geupeuingat jeuma'ah geuyuë peurapi dan peurapat saf.
text: #000002
text: Lheuëh seumayang,sidroë-droë jeuma'ah geutinggai seumeujid nyang that meuseujarah nyan. Seumeujid nyang nan nam tamèh nyang jidöng köng bak binèh Kruëng Acèh, Gampông Peulanggahan, Keucamatan Kutaraja, Kuta Banda Acèh.
  Seumeujid nyang na curak nuansa tradisyonal, padahai lê jikubah seujarah tamadun èseulam di Acèh. Seujarah peujuangan geusipreuëk Èseulam nyang ceudah ngön hayeuë. Malah lam ceunatat seujarah, nibak seumeujid nyan keuh awai phôn mula Acèh geulakab seubagoë seuramoë Meukah.
text: #000003
text: Seugohlom Acèh keunöng ië beuna (tsunami) nibak tanggai 26 Dèsèmbê 2004 nyang ka leupah, seumeujid nyan meubahan kayèë. Tapi mandum nyan ka hancô jisampôh lé ië.
text: #000004
text: Meunurôt ceunatat seujarah Tgk Dianjông na tom geumeukawén ngön sidroë cut aneuk inöng ulèëbalang, tinggai bak seuramoë (anjôngan) rumoh yahtuwangeuh. Tapi hana aneukgeuh, peurumohgeuh meuninggai, gobnyan geuwoë lom u Yaman.
text: #000008
text: Tgk Dianjông geujak u Acèh bak thôn 1642 masihi. Adakpih bak watèë nyan Tgk Dianjông hana langsông trôh u Acèh, teutapi teuleubèh dilèë geupiyôh di Madinah untôk geuamai kitab Bidayatul Hidayah keunarang Hujjatul Islam Imam Al-Ghazali ngön duwa droë rakangeuh ulama chik cit bak masa nyan.
text: #000010
text: Lam riwayat geupeugah bahawa Tgk Dianjông tom jeuët keu ureuëng nyang peuseulamat keurajeuën Acèh nyang geupimpén lé Sôleutan Alauddin Mahmud Syah (1760-1781 masihi). Bak watèë nyan, keurajeuën teungöh peudéh ngön lipéh beulanja, utang bak keurajeuëng Inggréh pih ka meutumpôk.
text: #000012
text: Sôleutan pih geupeusiëp utôsan keu geumeureumpok ngön Tgk Dianjông. Sôleutan geupeusiëp idang peunajôh untôk geubri keu Tgk Dianjông, seubagoë peumuliya ulama Kasyaf nibak masa nyan.
text: #000016
text: Ban-mandum guni nyang ka geupasoë anoë pasi nyan geuangkôt lom u Panté Ceureumèn (Jinoë geukheun pasi Ulèë Lheuë).
  Lheuëh nyan idang peunajôh bunoë geuyuë jôk pulang keu sôleutan. Tgk Dianjông geupeusan, idang nyang geupulang ngön anoë pasi lam guni bunoë cuma sôleutan nyang jeuët peuhah.
text: #000021
text: Awai phôn lakab seuramoë Meukkah nyan keuh nibak peungarôh Tgk Dianjông. Tgk Dianjông jithèë seubagoë ulama Tasawôh dan meuphôm cit éleumèë fikih. Hingga h'an jeuët tahireuën lê ureuëng nyang teuka di meubagoë wilayah nyang na di Nusantara untôk geujak meureunoë ngön geujak meununtut éleumèë nibak gobnyan. Nyang phôn that dilèë ureuëng nyang jak meureunoë bhaih meuhaji, hingga bak teumpat neuduëkgeuh di Peulanggahan peunoh ureuëng, sabab makén jai ureuëng nyang jak meureunoë.
text: #000024
text: Dudoë lheuëh Tgk Dianjông geupeugöt teuk seumeujid. Seulaén jeuët keu teumpat ibadah, seumeujid nyan geupeujeuët cit keu teumpat beuët, teumpat meureunoë éleumèë agama dan geupeujeuët cit keu teumpat bak geumeuduëk-pakat.
text: #000026